Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 114

1. Az Egyezményre, a megállapodásokra és a zárójegyzőkönyveikre vonatkozó valamennyi javaslatot a következő eljárás szerint tárgyalják: a tagországok postaigazgatásainak kéthónapos határidejük van a Nemzetközi Iroda körözvénye útján közölt javaslatok megvizsgálására és arra, hogy az esetleges észrevételeiket az Irodával közöljék. Módosításokat nem fogadnak el. A válaszokat a Nemzetközi Iroda összegyűjti, és azzal a felhívással közli a postaigazgatásokkal, hogy nyilatkozzanak a javaslat mellett vagy ellen. Azokat az igazgatásokat, amelyek kéthónapos határidő alatt nem küldték be szavazatukat, úgy tekintik, mint amelyek a szavazástól tartózkodnak. A fenti határidőket a Nemzetközi Iroda körözvényeinek keltétől számítják.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes